
„AIDO“ PRIEDAS VAIKAMS 


GRAŽI ŠALIS 


Štai Nemunas teka Neris štai vingiuoja 
Tarp smėlio krantų — Tarp girių žalių — 
Tai rymo lietuvis Tai budi lietuvė 
Tarp pievų, laukų. Tarp rūtų, gėlių. 


Štai teka saulutė, 
Bučiuoja rasas — 
Šukuoja sesutės 

Gelsvąsias kasas. 


Laukuos štai sužydo Dienoja dienelė, 
Gėlė prie gėlės — Saulutė aukštai — 
Tai puošias sesutės Tai šypsos ir juokias 
Mūs gražiosios šalies. Sesučių veidai. 


Kur Nemunas teka, 
Vingiuoja Neris, 
Ak, broli, sesute, 
Graži tai šalis. 


K. Tėma. 

Jonelis atvažiavo į Vilnių 


Jonelio svajonės išsipildė— jis 
pirmą kartą pamatė Vilniaus mie- 
stą. Tai buvo jam nepaprastas re- 
ginys. Tarp savo kaimo, savo vals- 
čiaus miestelio ir Vilniaus jis iš 
karto pajuto didžiausią skirtumą. 
Ten namai mediniai, nedideli, žmo- 
nių nedaug, o čia—namai didumo 

juos per atlaidus arba turguose. 
Jonelis negalėjo nė suprasti, iš kur 
čia paprastą dieną atsirado tiek 
daug žmonių ir kodėl bevek visi 
šventadieniškai pasipuošę. Pažiūrėjo 
į tėvo sermėgą ir į savo naminio 
darbo švarkelį — ir pasidarė jam 
nejauku... 

Palikę geležinkelio stotį, ėjo 
miesto vidun, pas savo dėdę. Jo- 
neliui atrodė, kad išlipus iš trau- 
kinio čia pat ir bus dėdės namas, 
o čia, žiūrėk, sako tėvas, kad rei- 
kėsią dar pareiti kelios gatvės. 

— Kokia čia gatvė? — klausia 
Jonelis. 

— Aušros Vartų, — atsako tė- 
vas. 

— Tai čia bus tie Vartai, ką 
buvo kitados įdėti „Aušrelėje“? 

— Taip. Štai matyti jų užpaka- 
linė dalis. 

Praūžė keli autobusai, prava- 
žiavo visa eilė vežikų, taksiukų ir 
Jonelis su savo tėvu atsidūrė Auš- 
ros Vartuose. 

Jie buvo nusiėmę kepures, nes 
ir kiti — tikintieji ir netinkintieji, 
katalikai ir žydai —praeidami Auš- 
ros Vartus, buvo be kepurių. Jo- 
nelis suprato, kodėl vyrai taip turi 
daryti, tik jam keista buvo, kad 
. merginos ir vyresnės moterys ėjo ir 
net atsiklaupusios meldėsi su ke- 
puraitėmis ir skrybelėmis ant galvų. 

— Žiūrėk, tai stebuklingosios 
Švenčiausios Panelės paveikslas,— 


sako tėvas Joneliui, — klaupkimės 
ir mes pasimelskime. 

Ir ėmė abu melstis. Tėvas prašė 
sau ir visai savo šeimai sveika- 
tos, gero derliaus ir geresnių, leng- 
vesnių laikų. Jonelis, sudėjęs ran- 
kytes, meldė Dievo Motiną, kad pa- 
dėtų sėkmingai pabaigti mokyklą, 
paskui įstoti į gimnaziją, paskui 
būti studentu, turėti žalią kepurę 
ir dviratį... 

Stebuklingas paveikslas buvo 
atidarytas. Prie jo degė žvakės ir 
kunigas laikė mišias. Kairės pusės 
sienoje aukštai griežė vargonai. 
Buvo gražu, iškilminga. Tėvo ir jo 
mažojo sūnelio maldos buvo jaus- 
mingos. Nors praeiviai ir trukdė 
susikaupti, bet jie nuo savo min- 
čių nenukrypo. Jie buvo šventai 
įsitikinę, kad šis stebuklingas Dievo 
Motinos paveikslas yra jų vienin- 
telė viltis, kad čia galima išprašyti 
ir gauti visa, visa... į 

— O kur čia lietuvių gimna- 
zija?—paklausė Jonelis, kai ėjo iš 
Aušros Vartų. 

— Gimnazija nuo čia toli, — 
sako tėvas. — Jei nori, gali pa- 
matyti kitus lietuviškus dalykus. 
Štai, žiūrėk, lietuvių knygynas. Iš 
jo yra atėjusios mano ir tavo mal- 
daknygės, paveikslėliai, ražančiai 
ir knygos. Ziūrėk, lange visko yra. 
O čia, tęsė tėvas toliau, rodyda- 
mas dešinėje pusėje namą ir var- 
tus, —prieš keletą metų buvo lietu- 
vių bendrabutis. Cia gyveno mūsų 
Juodžių Albina ir tavo pirmoji 
mokytoja. Dabar šitą namą valdo 
vienuoliai kunigai. 

— O kur tie lietuvių komite- 
tai — klausia eidamas gatve Jo- 
nelis. Li 

— Ir komitetai bus toliau. Ziū- 
rėk, koks didelis namas; tai mie- 
sto salė. Didesnė, negu mūsų baž 
nyčia. Kitados, prieš Didįjį karą 

čia buvo suvažiavę lietuvių tautos 
atstovai ir tarėsi, kaip atgaivinti ir 
sustiprinti Lietuvą. 


— O vaikų ar buvo priva- 
Žiavę? 
— (Gal ir buvo, bet jie čia ne- 
: «dalyvavo. 
— Kodėl? 
— Vaikai būtų nieko nesu- 


prate. 

— O kodėl aš suprantu. 

— Tu, mat, jau lankai mokyklą, 
skaitai „„Varpelį“'—todėl ir esi toks 
gudrus... 

Pagirtas Jonelis dar smalsiau 
«dairėsi aplink. Jis norėjo viską pa- 
matyti ir sužinoti. 

— O čia kokia bažnyčia? 

— Čia ne bažnyčia, bet mie- 
sto rotušės namai. Va, bažnyčia — 
šv. Kazimiero. O čia tik namai. 
Juos yra pastatęs lietuvis Gucevi- 

čius. Čia prieš karą buvo lietuvių 
teatras, panašiai, kaip pas mus va- 
karėliai. 

— O dabar lietuvių vakarėliai 
būna? 

— Taip. 

— O kur ta gimnazija?! 

— Palauk! . 

Dar kiek paėjus tėvas ir ne- 
klausiamas ėmė rodyti: 

— Štai, žiūrėk, Vilniaus paštas, 
kuris atsiunčia redakcijos išleistus 
„Aidą“ ir „Varpelį“. O čia lietuvių 
komiteto namai, kur iki šiol pri- 
imdavo į bendrabučius mokinius. 

— Ar jie uždaryti? 

— Ne. 

— Tai kad „Aidas“ rašė, kad 
komitetas uždarytas, — mėgina gin- 
čytis Jonelis. 

— Uždarytas, bet ne visai... 


Ligi žiedelių nė vieno 


Nepakirpo dar daina, — 


Siausk, dalgele, skambaus plieno, 


Gims iš čia nauja daina. 


Ne tik moku imti valgį, 
Laužtą iš kitų rankų, — 
Pats galiu stoti su dalge 
Tarp dirvonų ir lankų. 


Plačios lankos toli veda, 
Yra kur pasidairyt. 
Tik toliau dalia dar žada — 
Šiandien čia, o kur dar ryt? 


Siausk, dalgele, šiandien tavo, 
O rytoj — nauja daina... 
Niekas dar nesumatovo, 
Kiek jos toli sieks vaga. 


Paulius Preikšas. 

Karalius ir 


Vienas karalius sunkiai sir- 
go ir tarė: 

— Pusę karalystės atiduo- 
siu tam, kas mane išgydys. 

Susirinko visi mokyti vyrai 
ir ėmė tartis, kaip karalių ga- 
lima būtų išgydyti. Visi daug 
kalbėjo, bet nė vienas nega- 
lėjo surasti tinkamų vaistų. 
Tik vienas žilaplaukis senelis 
tylėjo. Kai visi jau pabaigė 
kalbėti ir atėjo eilė ir jam pa- 
sakyti savo nuomonę, jis tarė: 

— Suieškokite laimingąji 
žmogų, išvilkite jį iš marški- 
nių ir tais marškiniais apvil- 
kite karalių, —ir karalius pas- 
veiks. 

Karalius išleido pasiunti- 
nius ieškoti laimingojo žmo- 
gaus. Karaliaus pasiuntiniai il- 
gai važinėjo po visą šalį ir jo- 
kiu būdu negalėjo surasti to- 
kio žmogaus. Nebuvo nė vie- 
no, kuris būtų visai patenkin- 
tas. Vienas, atrodo, turtingas, 
tačiau liguistas; kitas, rodos, 
sveikas, tačiau varguose pas- 
kendes; dar kitas ir sveikas ir 
pakankamai turtingas, bet žmo- 


“ Mano 


Tai užaugs man juodbėrėlis, 
Ristas man žirgelis. 

Anksti rytą pasbalnosiu, — 
Bus man tiesus kelias. 

marškiniai 

na negera; ano žmona meili, 
bet vaikai išdykę; visi skun- 
džiasi, visi amainuoja, visai 
patenkinto žmogaus nebėra. 

Kartą vėlų vakarą ėjo ka- 
raliaus pasiuntinys. Šalia vie- 
nos pirkelės. Joje gyvenąs 
žmogus, besirengdamas gulti, 
meldėsi: 

— Ačiū Tau, Viešpatie, kad 
leidai man sveikam susilaukti 
vakaro! Visą dieną dirbau, pa- 
vargau, pavalgiau ir atsigules 
išsimiegosiu. Ko gi man dau- 
giau trūksta? 

Išgirdęs šiuos žodžius, kara- 
liaus pasiuntinys nudžiugo ir 
iėjo lūšnon. 

— Žmogau, tu laimingas 
ir būsi dar laimingeėsnis, kai 
parduosi man savo marški- 
nius. Karalius tau užmokės už 
juos, kiek tik paprašysi. 

— Kad aš, brangusis, ir 


marškinių neturiu, — atsakė 
žmogelis. 
— Kaip tai!?.. 


O taip! Kadaise aš turėjau, 
bet suvilkėjau ir išmečiau. 


žirgas 
Nepavys manęs nė vėjas — 
Lėksiu šuoliais raitas. 


Nepaklausiu niekur kelio — 
Mano žirgas greitas. 


Jei į karą teks išjoti, 
Nušveisk, sese, kardą, 
Ir neverk su motinėle, 


Kalbėk tyliai maldą. “ 


Vyt. Tamulaitis. 

„Škiur-bar namo, pilkosios avelės“. 


LOPŠINĖ 


Angėlėli, atplasnok, 

Prie lovytės atsistok. 
Pabučiavęs, užliūliuok 
Ir Rimutį vis globok. 


Padainuosiu aš dainele, 

Apie tamsiąją naktelę — 
Sūnužėliui — Rimužėliui, 
Mūs“ senatvės užvadėliui. 


Mik, mažuti, mik greičiau, 
Atsilsėjus bus geriau: 
Zaisti, bėgti, uliuliuoti 
Ir dainelę padainuoti. 


(01010) 


Jis gerutis tuoj užmigs, 
Ir užmigęs mus paliks— 
Lig rytojaus septynių, 
Kada kels ji pusryčių. 


Leonardas Kuzmickis 

Vilkas slankiojo netoli kai- 
mo ir susidūrė su riebiu šu- 
nimi. Vilkas buvo liesas, alka- 
nas. Jis ir klausia šuns: 

— Pasakyk, šuneli, kas tave 
maitina? 

— Šeimininkas. 

"Vilkas toliau klausinėja: 

— Tur būt, sunkų darbą 
tu jam dirbi? 

— Ne, mano darbas visai 
nesunkus, aš tik naktimis jo 
ūki saugoju. 

— lr už tai tave taip ge- 
rai maitina? — nusistebėjo vil- 
kas.—Aš tuojau eičiau pas ta- 
vo šeimininką tarnauti, kad 
tik priimtų. 

— Na, tai eik, —sako šuo. 
— Mano šeimininkas ir tau 
duonos nepagailės. 

Vilkas 

Nudžiugo vilkas ir eina su 
šunimi šeimininkui tarnauti.. 


Štai ir vartai. Metė vilkas aki- 
mis dar kartą įeinantį prie- 
kin šunį ir pastebėjo, kad jo 
kaklo gaurai nudilę. Sustojo 
jis ir klausia: 


— O kodėl, šuneli, tavo 
kaklo gaurai nudilinti? 
> ai niekis, £umiykė 


{x 


šuo. 

— Kaip tai niekis? —-priki- 
bo vilkas. 

— Ta nuo grandinės .. Juk 
aš visą dieną pririštas esu, 
grandinė ir nudilino šiek tiek 
gaurų nuo kaklo. 

— Lik sveikas, šuneli! — 
pasakė vilkas.—Neisiu aš pas 
tavo šeimininką tarnauti. Ge- 
riau kartais badą pakęsti, bet 
laisvėje. 


$ 


Žvirbliai ir Kuoduotė 


Mataušienė saują miežių 
vidur kiemo—sklęst!.. 
—Put put put! Eikš čia, Kuoduote, 
truputį — palest. 


Dešimts žvirblių tyliai tupi 
štai po jazminais, 
laukia, ar tik Mataušienė 
gričion nejeis. 


— Kokia laimė! Jau įėjo! 
Šokim: — vienas, du!..— 
Tik pradėjo lest Kuoduotė — 
jau nebėr grūdų... 


Vėl žvirbleliai gavo barti, 
kaip ir visada — — — 
— Man grūdų gi, Mataušienė, 
kat kudak. kadė!?.. 
Petr. Kondratas. 


x 

Ar atspėsite, vaikai, kokio medžio čia yra žiedai? 


Šunytis 


Kartą aš sėdėjau lange ir 
išgirdau gailų spiegimą sode. 
Motina irgi išgirdo. Aš pradė- 
jau prašyti motinos, kad nu- 
siųstų pažiūrėti, kas taip ver- 
kia, kad, tur būt, kažkam skau- 
da. Motina išsiuntė mergaitę 
ir ši už kelių minučių atnešė 
savo rieškučiose mažytį, dar 
aklą šunyti. Jis visu kūneliu 
drebėjo, dar netvirtai stovėjo 
ant savo kreivų kojyčių ir gai- 
liai unkstė. 

Man pasidarė gaila šuny- 
čio, ir aš paemes isukau jį į 
savo drabužėlius. Motutė įsakė 


r 


atnešti puodelyje šiltučio pie- 
no. Po kelių mėginimų, stum- 
dami snukučiu pienan, išmo- 
kėme jį lakti. 

Nuo to laiko šunytis nesi- 
skyrė su manim. Aš jį šėriau 
kelis kartus per dieną,—ir tai 
bovo mėgiamiausias mano dar- 
bas. Šunytį pavadinome Surka. 
Jis išaugo ir buvo nedidelis 
sarginis šuo. Laikėme ji jau 
ne nanie, bet kieme. Jis visą 
laiką labiausiai buvo pamė- 
ges mane ir mano motutę. 


Aks. 

LIŪDNA PASAKA 


Vienas karalius turėjo dukrele, 
vardu Meilute. Meilutė buvo ne- 
apsakomai graži ir gera. Užtat visi 
ją labai mylėjo: karaliaus dvariš- 
kiai ir visi žmonės. 

Kartą atėjo į karaliaus dvarą 
burtininkė ir išbūrė karaliui, kad 
jo dukrelę po tiek ir tiek metų 
pagausianti baisioji ragana. 

Susirūpino karalius, susirūpino 
dvariškiai ir visi žmonės. 

Liepė karalius parinkti ir nu- 
samdyti patikimiausių auklių, ku- 
rioms- įsakė daboti karalaitę, kaip 
akį kaktoje. 

Kuomet atėjo paskutinieji iš- 
pranašautieji nelaimės metai, ka- 
ralius uždraudė aukliems dargi kie- 
man dukrelę išleisti. Sėdi karalai- 
tė nuolat rūmuose, auklių ir sar- 
gų apsupta. Ir pats karalius neat- 
sitraukia nuo savo mylimiausios 
dukrelės. | 

Kartą gražioji Meilutė sėdėjo 
prie lango ir žiūrėjo į savo rūtų 
darželį. O diena buvo taip graži, 
taip skaisti, tartum saulė žeme ri- 
tinėjosi. Panoro karalaitei darželio 
aplankyti, su rūtelėmis pasidžiaug- 
ti, su gėlėmis pasikalbėti. Ir pra- 
šo auklių: 

— Leiskit, — sako, —mane nors 
trumpai valandėlei į rūtų darželį 
gėlių aplankyti, rūtelėmis pasi- 
džiaugti. 

Auklės nenorėjo sutikti. Ilgai 
jos atsikalbinėjo negalinčios leisti. 
Bet Meilutė taip meiliai ėmė pra- 
šyti, kad auklės nebeišstengė at- 
sakyti, ir leido karalaitę į rūtų dar- 
želį. è VA 3 

Vos suskubo karalaitė į rūtų 
darželį išeiti, kai atlėkė baisus vė- 
sulas, stvėrė ją ir, pakėlęs į padan- 
ges, nulėkė. , 

Nuliūdo karalius, nuliūdo dva- 
riškiai, nuliūdo visi žmonės, juo- 
džiausiu gedulu apsigaubė visa 


šalis. Labiausiai už visus gedėjo ir 
liūdėjo Meilutės jaunas brolis Vy- 
telis. 

— Leisk mane, tėveli, seselės 
ieškoti, — prašosi Vytelis. 

Nors sunku buvo karaliui skir- 
tis su sūneliu, tačiau meiliai su- 
tiko. 

Atsiklausęs auklių, kurion pu- 
sėn vėsulas seselę yra nunešęs ir, 
atsisveikinęs su tėveliu, iškeliavo 
seselės ieškoti. 

Ejo tris dienas, tris naktis, ėjo 
į rytus, ėjo į pietus, ketvirtą die- 
ną priėjo plačią jūrą. Atsisėdo ka- 
ralaitis ant kranto ir ėmė galvoti, 
kaip jam per jūrą pesikelti. 

Staiga išsinėrė iš vandens pui- 
ki sparnuota jūrų laumė ir sako: 

— Nerymok, gražusis karalaiti, 
žinau, kad eini seselės vaduoti už 
jūrų marelių, už devynių girelių, 
aukštam kalnelyj, giliam urvelyj, 
prie raganos tarnaitė sėdi. Sėsk 
ant mano sparno ir skrisk per jū- 
reles. 


Karalaitis atsisėdo, ir laumė 
perkėlė jį per jūras. 
— Skubėk, Vyteli, pas savo 


sesele, — sako laumė. — Eisi tris 
dienas ir tris naktis, kol prieisi 
aukštą uolų kalną. Sunkus ir be- 
veik neįmanomas būtų seselės at- 
vadavimas, bet nūnai turi gerą 
progą. Baisusis barzduotasis rytų 
raganius karu puola piktąją raga- 
ną. Už trijų dienų jų kariuomenės 
susitiks prie to kalno urvo angos. 
Imk šią mano plunksną. Kai prisi- 
artinsi prie kalno, užsikišk ją už 
kepurės, o atsiras puikus šarvuo- 


tas tau žirgas ir daug kariuome- 


nės. Su tąja kariuomene pulk be- 
sitraukiančią raganą ir kardu nu- 
kirsk jai galvą, o Barzdočius-Raga- 
nius atiduos tau tavo sesutę. 
Karalaitis, padėkojęs laumei, 
nukeliavo pas raganą. Priėjęs kal- 

vą, iš tikrųjų pamatė didį karą ir 
besitraukiančią piktąją raganą. Nie- 
ko nelaukdamas, užsikišo laumės 
plunksną už kepurės. Tuo akimir- 
ksniu stojo prieš jį puikiausias 
žirgas, puikiai apšarvuotas su kie- 
tu plieno kardu. Vos užsėdo ant 
žirgo, kai stojo daugybė narsiau- 
sios kariuomenės. Paspaudė pen- 
tinais žirgą ir puolė su kariuome- 
ne raganą — priešą. Netikėtai už- 
pulta raganos kariuomenė persi- 
gando ir išsiblaškė, palikdama vie- 
ną raganą. Karalaitis, išsitraukęs 
aštrųjį kardą, norėjo persigandu- 
siai raganai galvą nukirst, bet jį, 
puolus ant kelių, ėmė maldauti: 

— Gražusis karalaiti, pasigai- 
lėk manęs vargšės, 
žinsiu tavo seselę Meilutę. 

Pagailo Vyteliui perblokštos ra- 
ganos, paliko ją gyvą, o pats su 
savo kariuomene nuvyko pas se- 
sutę, kurią atrado kalno urve, ge- 
ležiniame kambaryje. Raganiaus 
kariuomenė, pamačiusi taip narsią 
karalaičio kariuomenę, nedrįso jam 
priešintis, dargi nustojo puolusi 
raganos kariuomenę. 

Karalaitis, radęs sesele, links- 
mas išjojo namo. Prajodamas pro 
raganą, padėkojo jai už sesutės 
grąžinimą, bet nepastebėjo, kaip 
ragana pavogė jam laumės plunk- 
sną. 

Prijojęs jūras, rado Vytelis be- 
laukiančią gerąją laumę, kuri tarė: 

— Kilnus ir taurus esi, kara- 
laiti, bet per savo kilnumą gali į 
nelaimę įpulti. Tu pasigailėjai ra- 
ganos, palikai ją gyvą, o ji tau 
pavogė stebuklingąją plunksną. Ji 
dabar turi daug kariuomenės ir 
gali nugalėti raganių, o tuomet pa- 
sivys tave ir atims tavo sesele. 
Sėskite tuoj ant mano sparno, ir 
lėkime kuo greičiausiai per jūras. 

Perlėkę per jūras, išvengsime ne- 
laimės, nes prie juros laukia tavęs 
tėvas su didele kariuomene. 

— Negali būti, — atsakė ka- 
ralaitis, kad ragana būtų tokia ne- 
dėkinga. 

Tačiau, nė kiek nedelsdamas, 
sėdo ant laumės sparno ir pasilei- 
do skristi, kaip viesulas. Dar ne- 
perskrido pusės jūrų, o laumė jam 
praneša: 

— Jau ragana vejasi mus, tu- 
rime dar labiau skubėti. 

Atsigrįžo Vytelis, ir kūnas jo 
nutirpo iš išgąsčio: pietų ir rytų 
pusėje kunkuliavo, lėkė juodi de- 
besys su didžiausiu viesulu, © jų 
viduryje piktoji ragana. Kaskart 
arčiau ir arčiau. 

Sucypė laumė, sudejavo kara- 
laitis, sukliko karalaitė Meilutė... 

Iš vienos pusės buvo matyti 
krantas, ant jo karalius-tėvelis, be- 
laukdamas savo sūnelio ir dukre- 
lės, o iš antros pusės baisioji ra- 
gana su perkūnais ir audromis. 

Dar smarkiau sucypė geroji 
laumė, dar greičiau lėkti, kad tik 
greičiau ant kranto. Bet, deja, Ra- 
gana jau čia pat. Puolė ji išskietusi 
baisiuosius užkerėtus nagus ir per- 
plėšė akimirksnyje laumę. Krito 


„karalaitis į jūrų gelmes, o Meilutė 


vėl atiteko baision nelaisvėn. 


Sudejavo karalius, ant kranto 
bestovėdamas, sudejavo dvariškiai, 
sudejavo visi žmonės ir karių pul- 
kai. Dar labiau nuliūdo Vytelio ir 
Meilutės kraštas, dar juodesniu 
apsigobė gedulu ir pasiryžo žūt 
büt Meilutę vaduoti, o už Vytelį 
karu atkeršyti. 

Liūdi ir tamsų gedulą turi dar 
ir šiandien Meilutės ir Vytelio kra- 
štas ir rengiasi garbingam žygiui. 


K. Tėma. 

Šienapiūtė 
Švento Jono jau nėra, — 
broliai, metas piauti žolę. 


Su aštriais dalgeliais plieno 
eikim piauti žalio šieno! 


— Stoja vyrai viens po kito 
pjaut, kol rasos nenukrito. 
Suka pradalgius plačius — 
šiemet jiems šienelio bus. 


Griūva dobilėliai, smilgos, 
o dalgeliai rasa vilgos. 
Griūvaviksvos ir čiobreliai. 
Suka dalgelius berneliai. 


Griūva trainės, ramunėlės, 

kur pavėjui lankstės, kėlės. 

Griūva pienės, motiejukai, 

vyrai dalgius suka, suka. Mes skiname gėles 
Jonas Pliadis. 


Pievoje 


Kartą pamatė — Koks čia baisuolis.., 
Varlės Maryte, Kuri, juk baisesnio 
Kuri pievelėj Žvėrio už gandrą 
Skynė gėlytes. Nėra stipresnio. 
— Kas tai per daiktas, Kai taip varlytės 
Kas per baidyklė? — Ginčijos, barės, 
Stebisi senos Tik: šū — atskrido 
Jaunos varlytės. Mūsų gandrelis. 
— Ant dviejų kojų | Kuo nesurijo 
Vaikščioja, stovi... Visos varlaitės, 
Gandras, ne gandras... Ir toksai galas... 
Tikras baisuolis! Šios pasakaitės. 


K. Tėma. 

Vasaros naktis 


Naktis tyli, slėpininga... 

Miega paukščiai... rasos žvilga... 
Miega tamsoje krūmeliai 

Prie upelio ir prie kelio. 


Jiems paukšteliai nedainuoja, 
Tik vėjelis pamyluoja. 


Iš dangaus mėnulis šviečia, 
Jis mane padangėn kviečia. 


Siela sau sparnus jau pina 
Po padanges paskrajoti ` 
Ten, kur melsvi žydri toliai, 
Žvaigždužėlėmis iškloti. 


S. Tamošiūnas. 


JAU PUSĖ GRŪDO 


Mūsų rugiai šiemet neperge- 
riausi. Pamiškėse ir šlaituose su- 
krypę, suvirtę, vėjo galandami, lie- 
taus plaunami. Iš tolo atrodo jie, 
lyg ežero vanduo vilnija. Kai pri- 
eini arčiau, matai, kad akuotuotos 
varpos, viena į kitą besitrindamos, 
šiurena, kalba. Rytais jos sako lyg 
viena kitai. 

— Toliau, toliau. 

O vakarais lyg prašo, kad per 
nakt išsiskyrę nesušaltų:. 

— Arčiau, arčiau. 

Mano sesytė Elenutė dažnai 
rugiuosna brenda mėlynų vosilkų 
skinti. Ziūri į jų veidelius besišyp- 
sodama, bučiuoja juos. Ir sakosi 
tada dangaus mėlynumą saujelėje 
turinti. 

Tėtis jai užgresia, kad nenu- 
mintų jokio diegelio, kad nenulau- 
žtų jokio šiaudelio, nes iš kiekvie- 
no tų diegelių išaugęs ši. udelis, 
varpelė, o iš daugelio tų varpelių 
esanti visų maitintoja duonutė. 
Toji duonutė, dažnai tėvelis pasa- 
ko, tokia brangi ir taip sunkiai ir 
prakaituotai uždirbama. 
` Aš taip pat mėgstu paruges. 
Kartais, kai saulė iš dangaus ma- 
tomu veidu šypsosi, ar vakarais 
eidama laidon rausvais spinduliais 


visas varpas apžeria — kiek tem 
spalvų, kiek mirgėjimo. Duonute 
kartais taip pat pakvimpa, kad 
man net seilė per smakrą nuvar- 
va, o aš tikrų tikriausiai, parginęs. 
namo dairausi, ar kur nors motušė- 
nepaliko man pagrundinio kepalė- 
lio — naujų rugių duonutės. 

Jau dabar aš ryžtuosi būti ar- 
toju. Arti tuos plačius laukus, kur 
tik akim užmatau, sėti juosna daug 
rugių ir kviečių, vaikščioti šventa- 
dienių vakarais — kaip daro tėtis: 
su motuše—ir žiūrėti, kur tie ma- 
nieji rugeliai ko reikalingi. O kai 
nupiaučiau rugelius,  padaryčiau 
nuobaigas. Sukviesčiau tada visus 
man artimus žmones ir išdalinčiau 
jiems po vieną naujų rugių duo- 
nutės kepalėli; vieną tėčiui, vieną 
motušei, vieną sesytei Elenutei, 
vieną gerajam „Varpelio“ redakto- 
riui, ir po vieną visiems jo ben- 
dradarbiams, o dar vieną pasilik- 
čiau sau. 

Ir pasakyčiau tada jiems vi- 
siems: , 

= — Jūs duokite man tai, ko aš 
negaliu laukuose išarti bei nupiau- 
ti, o aš jums užtai duodu kasmet 
naujų rugių duonutės. 
* 

Sekmadienio pavakariais pama- 
čiau tėtį su motuše ir Elenytė ei- 
nančius parugėmis. Mečiau savo, 
iš samanų ir pagalėlių statomą 
sodybą ir tekinas net suklupda- 
mas, visas užsisvėpavęs nudūmiau 
pas juos. 

— Ko tu, Eduk, taip lakstai, 
kai kulka, —barė mane motušė, — 
patrūkti dar gali. 

— Kas? Aš? Niekados. 

Tėtis pažvelgė į mane ir pla- 
čiai nusišypsojo. Paėmė savo tvirta 
ranka už mano galvos, paglostė. 
Aš įkibau į jo skverną ir žiūrėjau, 
užrietęs galvą, į tėčio sutaršytus 
plaukus. 

— O manęs tėtušis nepaglos- 
tys, — liūdnas akis pakeldama ir 
vėl nuleisdama priėjo Elenutė. 

Tėtis tada paėmė kita ranka 
už jos galvelės, taršė jos baltus, 
kaip išsiklojėjusių linų pluokštus, 
plaukelius. 

— Mes tėtušį dabar pasuksi- 
me,—pasakėm abudu ir patilom už- 
sikabinom už tėtučio rankų. Jisai 
mus kilsterėjo kiek į viršų, vėl 
kiek nuleido ir pradėjo sukti. Ilgai 
:suko, net motušė pradėjo drausti: 

— Gana, šitai, galvas vaikam 
'užsuksi. 

Tėtis dar keletą kartų mus ap- 
sukęs pastatė ant žemės. Elenutė 
išsyk parvirto, aš dar kurį laiką 
turėjausi įsikibęs tėčio kelnių, bet 
viskas taip aplink virto ir sukosi: 
ir rugiai, ir miškas, ir toli mato- 
mos trobos, tėtis, atrodė, auga ir 
sauga į viršų, o aš krentu krentu. 


Po berželiu 


Mes žaidžiame po berželiu 
Tarp žydinčių lankos gėlių. 
Berželis jaunas ir lepus, 
Vėjelis judina lapus. 


Nr 10 
O kai atsileidžiau, pajutau, kad 
sėdžiu ant žemės. Pasidarė man 
tada karšta karšta. Skubiai pašo- 


kau, norėjau prikišti Elenutei, kad 
ji dar neatsikėlusi, bet labai susi- 
gėdinau, kai pamačiau,.kad ji gavo 
gan tolokai nuo mūsų atsargiai iš 
rugių vosilkas ir kūkalius rauna. 

Tėtis suėmė saują rugių, var- 
pas vienoj vietoj, suėmė kitoj, pa- 
žiūrėjo į mamą, į mane ir pasakė: 

— Siemet ir vėl supiovus ne- 
bus. 

— Dievo korionė, — atsakyda- 
ma jam tarė motušė. 

— Duonos tai da išteksime. 
Jau greit bus. Nereiks nė mėne- 
sio gal, jeigu taip kokią savaitę 
pašutins. Jau pusė grūdo. 

Motušė taip pat pažiūrėjo, pa- 
vartė saujoj dar žalias varpas. 

Aš irgi žiūrėjau. Sakiau, kad 
pas mane jau pilnas grūdas, jau 
piaunami. 

Tėtis su motuše juokėsi iš ma- 
nes, esą pas mane viskas labai 
greitai auga, gal jau ir po rugia- 
piūtės. 

— Ne, atsakiau, — dar tik pu- 
sė grūdo... 

— Na, tai varykit namo kelta- 
vas — pasakė tėtis: saulė jau lei- 
džiasi. 

— Elenut, — šaukė motušė, — 
eikš padėsi Juliukui keltavų namo 
gyt. 

— Ir pas mane pusė grūdo!-— 
plodama delneliais atstriuoksėjo 
Elenytė. r. 


Po orą skraidžioja drugiai, - 
Paukšteliai čiulba mums smagiai. 
Ir linksma suktis rateliu 

Mums po žaliuoju berželiu. 

ŽĄSŲ PIEMENAITĖ 


Metų septynių Marytė, 
O jau tenka jai ganyti 
Kasdien linksmąsias, gražias 


Baltaplunksnes žąseles. 


O Marytė per tą laiką, 
Kai žąselės maudos, vaikos, 
Renka žemuoges kropščiai — 


Laikas bėga jai smagiai. 


Nesunku ganyt mergelei, 
Nes jos mylimos žąselės, 
Vos kiek grybšteri žolės, 


Ir tuoj nardo ežere. 


Ss S 


| Bs Ju S t 


Štai a leidžiasi saulutė, 


ARIANTA Dyk y i 


Namo gena ji bandutę, 
Nešasi ir uogeles — 


Mamai dovanos ji jas. 

Švento Jono naktis 


vi. 


I Laum. (įbėga linksmas: pa- 
skui kiti Laumučiai). 
O, brolyt, ir vėl pavyko... 
(Staiga pasirodė Karalienė ir 
miškų dvasios). 
Karalienė 
Kas per riksmas? Kas ištiko? 
(Laumaičiai persigąsta; sle- 
piasi už viens kito). 
1 Laum. 


Mes, Valdove, saugom mišką... 


Karalienė (pamačiusi erškė- 
čius). 
Kas per dygės? Kam tas 
viskas? 
II Laum. 
Cia tik rožių kelio saujos 
I Miško Dvasia (Apžiūrėdama 
erškėčius), 
Štai ant dygės žmogaus 
kraujas! 
Karal. 
sako pikta): 
Ak, Laumiukai, jūs pikčiausi, 
Kas per priemonė baisiausia?! 
(Laumaičiai puola ant kelių). 


1 Laum. 
Dovanok, ponia mieliausia, 
Meldžiame tavęs žemiausiai: 
Mes nenorim, kad koks svečias, 
Mūs šalin čia atsibastęs, 
Brangų žiedą mūs atrastų, — 
Svetimon šalin išneštų. 


Karal. 

Tuoj man tas dygas išnešti! 

(Karalienė ir Dvasios išeina). 

I Laum. (atsidusdamas). 

Oi, išėjo... (Visi tyliai pradeda 
vinkti dyges). 

ll Laum. Cit, o kas čia. 

(Girdėti už scenos daina, Lai- 
anučiai išbėgioja). 


(Apžiūri dyges paskui 


VII. 


Magutė (ieina dainuodama, 

muzika tyliai groja). 
Už girelių, už jūrelių 
Šoko Magutėlė. 
Vai dūda ir vėl dūda, 
Vai tai dūda dudytėlė, 
Šoko Magutėlė. 

(Šoka, muzika garsiai groja 
„šaltyšiaus“ melodiją). 

Tai pavargau... beieškodama to 
žiedo. Kad bent greičiau jį suras- 
čiau. Nors kartą nebereikėtų ma- 
mytės bijoti ir į tą mokyklą vaik- 
ščioti. O dabar žmogus tik sėdi 
suole ir sėdi, tai rašyk, tai skai- 
tyk, tai skaičiuok. O labiausiai ta 
daugybos lentelė... Nesuprantu, ko- 
kia iš jos nauda. Ir kam kuomet 
buvo reikalinga, kad dukart du yra 
keturi. 

O ta mamytė, tai nė valandė- 
lės  Magutei ramybės neduoda: 
„Magute, mokyklon, Magute, iš 
mokyklos, Magute, rašyk, Magute, 
skaityk, Magute, ten, Magute, šen.l.“ 
Kantrybės man pritrūko. (Dai- 
nuoja). 

Eik, Magute, bėk Magute, 
Tik greičiau, Magute! 

Vai dūda ir vėl dūda, 
Vai tai dūda dudytėlė, 
Tik greičiau, Magute. 


(Šoka, muzika garsiai groja). 


Tas viskas turi pasibaigti... b 
tinai! Kad tik man vietą radus! 
Tai šokčiau, dainuočiau! (Pradeda 
šokti, tuo tarpu sužiba žiedas). 

` Žiedas! Vaje, kaip šviečia! 'O, 
paparčiai! Paparčio žiedas žydi! 
(Eina skinti). Tuoj, tuoj nuskin- 
siu... (Įbėga Laumaičiai ir dainuo- 
dami, šokdami išveda Magutę, 
kuri ir pati ima šokti). 

Laumaičiai. 
Atvažiavom į girelę 
Magutės daboti, 
Vai dūda ir vėl dūda, 
Vai tai dūda, dudytėle, 
Magutės daboti. 
(Dainuojant muzika groja). 


VIII, 


(Pasigirdo tyli muzika—melodija 
„Aš našlaitėlė...“) 


Onytė (menkai, bet kukliai ap- 
sirengusi, įeina, dainuoja). 
Aš našlaitėlė, 
Aš vargdienėlė, 
Papratus vargti 
Naktį, dienelę. | 2 kart.» 
Visi išėjo, ir aš išėjau žiedo 
ieškoti. Bet ne man jį rasti, ne 
man našlaitei laimę surasti. Tačiau 
kaip labai norėčiau jį rasti. Kiek 
gera galėčiau padaryti. Eičiau su 
juo tarp vargšų žmonių, nueičiau 
ton pirkelėn, kur našlaičiai alkani, 
be motutės verkia; kiek žmonių 
paguosčiau, kiek našlaičių ašarų 
nusluostyčiau... 


Balsas. Geroji Onyte! 


Onytė. (Dairosi). Kas čia? Tur 
būt, pasigirdo. Niekas manęs taip 
nešaukia, jei bent motutė, bet ji jau 
senai kapuose ilsis. (Po valandė- 
dės). O, kad turėčiau aš motinėle... 


(Pasigirsta muzika, Onytė 
dainuoja) 


Kad aš turėčiau * 

nore motinėle, 
ūtų močiutė | 

Užtarėjėle, J dukart 


Balsas. O, vargše Onyte! Sunki 
„ir varginga tavoji dalia. 

Onytė. (Apsidairius). Ir vėl 
mane šauk'a švelnutis balselis. O 
gal vaidenasi. Juk jau vidunaktis. 
Laikas man grįžti: tuoj išauš, o 
sugrįžus laukia mane sunkūs dar- 
beliai. 

Balsas: 


Telaimina Dievas našlaitę dukrytę, 

Tegu varguose Jis paguodžia tave. 

Onytė. Tai mamytė, tai mamy- 
tės švelnutis balselis! Nesielvar- 
tok, brangioji mamyte, kad tavo 
dukrelė nerado laimės žiedo. Ne- 
papuoš dukrelė tavo kapelio bran- 
giom pirktom gėlelėm, užtat pa- 
puoš ji gražiom rinktom laukų gė- 
lelėm... / 

(Sužiba žiedas). 

Žiedas! Dievuli, žiedas! Mamy- 
te brangioji, Onytė žiedą rado. 
Tuoj nuskinsiu (Dygliai neduoda, 
pasirodo Karalienė su dvasiomis, 
nuskina žiedą ir parduoda jį 
Onytei). 


Karalienė: 


Priimki, Onyte, šį žiedą pa- 
parčio, 
Dabinki ir puoški tėvelių kapus, 
Suteik juo paguodos vargdie- 
ý niams našlaičiams, 
Zmonėms šio pasaulio paleng- 
vink vargus. 
(Bučiuoja Onytę ir į žiūrovus): 
Sakau jums, klausykit, vaikeliai, 
kiekvienas: 
Brangus yra žiedas Šventosios 
Nakties, 
"Tačiau nenuskynė lig šioliai nė, 
„vienas, 
Kurs buvo klastingos, pavy- 
džios širdies. 
K. Tėma. 

Žinelės 


Salamianka, Melagėnų valsč. 
Mes esame pamėgę žaismus. Mū- 
sų kaimas yra išsiskirstęs į vien- 
kiemius. Todėl mums, vaikams, da- 
bar sunkiau yra susirinkti ir ben- 
drai pažaisti. Bet mums gerų norų 
nestinga. Susirenkame beveik kiek- 
vieną šventadienį. Susirinkę pažai- 
džiame, paskaitome „Varpelį" ir pa- 
dainuojame gražių lietuviškų daine- 
lių, kurių esame išmokę iš vyres- 
niųjų. 

Mes labai mėgstame žaisti svie- 
diniu. Geriausiai mums patinka „dvi 
ugnys“. Mes žaidžiame ne tik tarp 
savęs, bet ir su kitų kaimų vaikais. 
Pavyzdžiui, birželio 26 d. žaidėme 
su Juodgalvių kaimo vaikais. Mes 
nugalėjome. 

Baigdami sveikiname savo ge- 
rąjį draugą „Varpelį" ir linkime jam 
kuo geriausio pasisekimo, 

Stasytė. 

TRUPINĖLIAI 


Karalaitis—blogas mokinys 


Anglų karalius Jurgis III, jaunas 
būdamas, mokėsi "smuikuoti pas 
vieną garsų smuikininką. Vieną die- 
ną mokinys norėjo sužinoti, ar jis 
jau patenkinamai mokosi. Mokyto- 
jas taip atsakė: 

„Aš galiu smuikininkus suskir- 
styti trim skyriais. Pirmam skyriui 
tinka tie, kurie visai negali groti, 
antram, kurie blogai groja, ir tre- 
čiam, kurie gerai groja. Tamsta jau 
tinki antrajam skyriui". 


Keistuolių netrūksta 


Vienoje gyvena toks valdininkas, 
kuris nemėgsta žmonių ir jų, kiek 
galėdamas, vengia, Jis po darbo vi- 
są laiką praleisdavo laively Duno- 


Leidėias atsakomasis redaktorius Liudvikas Cicėnas, 

jaus upėje. Pagaliau, jis nužiūrėjo 
mažą salelę Dunojaus upėje ir pa- 
norėjo joje pasistatyti namelius, 
kad kuo mažiausiai susitiktų su žmo- ` 
nėmis. Tuo tarpu vienas Dunojaus 
pakraščio gyventojas ėmė drausti 
jam namelius statyti, ir reikėjo kreip- 
tis net teisman. Teismas bylos dar 
neperžiūrėjo. 

Dabar, atrodo, daug sunkiau pa- 
sidaryti Robinzonu. 

ŽAIDIMAI 


Klauliukė 


Žaisti gali ne mažiau kaip trys 
asmens. Žaidžiama eikštėj, kieme. 
Aikštėje išbrėžiamas apvalus ratas, 
rato, kraštuose iškasama tiek duo- 
bučių, kiek yra žaidėjų. Be to, rato 
viduryje iškasama dar viena tokia 
pat duobutė. Paskui žaidėjai išren- 
ka „kiaulės varytoją“. Kiekvienas 
žaidėjas turi turėti pusmetrinę laz- 
dutę. Į vidurinę duobutę įdedamas 
kamuolys. „Kiaulės varytojas“ su 
lazdele turi kamuolį varinėti iš vi- 
durinės duobutės į kraštines, o 
žaidėjai turi jį mušti atgal, bet taip 
vikriai ir gudriai, kad „kiaulės va- 
rytojas“ neįkištų savo lazdutės į jų 
duobutes. Jeigu įkiša, tai mainos 
vietomis. Žaidėjų gali būti gana 
daug. 

LAIŠKŲ DĖŽUTĖ 


V. Ste—nui. Šį kartą neišsirinkome 
nė vieno eilėraščio. Dėkojame už atmi- 
nimą ir prašome neužmiršti mūsų. 

„ S. Nar-—tei. Tamstos eilėms trūksta 
ritmo ir rimo, tokios mūsų skaitytojams 
ne visai tinkamos. 

V. K—tis. Eiles gavome, ačiū. „Įdo- 
mūs kalnai“ įdėti „Aide“. 


Vilnius „RUCH“ spaustuvė 


